CadTerv tipp szerda: CATIA EXTRA
2024-10-16 15:30 - 17:00 (Europe/Budapest)
A CATIA számos olyan funkciót tartalmaz, ami meggyorsítja és megkönnyíti a munkát, ezzel hatékonyabban végezheti napi feladatait. Ezek az újítások azok, amikről lehet, hogy nem is tud a felhasználó.
Vegyen részt előadásunkon és ismerje meg a CATIA V5 speciális funkcióit! Célunk, hogy ösztönözzük az adott modellezési és gyártáselőkészítési feladatokra optimalizált megoldások használatát. A CATIA V5 egyébként általánosan minden modellezési helyzetre megfelelő megoldást kínáló eszközkészletétől eltérő módon.

A webinár során az alábbi területekre fókuszálunk:
? Healing Assistant – Felületjavító és analizáló modul
? Functional Modeling Part – Funkcionális Modellező modul
? Mold Tooling Design – Formaadószerszám építő modul
? Structure Design – Vázszerkezetépítő modul

Az eseményt az autó- és gépipari CATIA V5 felhasználóknak, kezdő és haladó szinten egyaránt ajánljuk.

Munkaszüneti nap
2024-10-23
1956-os Forradalom és Szabadságharc Emléknapja

MAJOSZ TAGVÁLLALATI NYÍLTNAP: Adózási workshop a Niveus Consulting Groupnál
2024-11-05 10:00 - 13:30
Több maradhat másra – megmutatjuk, hol spórolhat az adón! K+F és mesterséges intelligenciához kapcsolódó érdekességekkel!
Adózási workshop a Niveus Consulting Groupnál
Az adózás egy bonyolult, állandóan változó rendszer, ami a szakértőknek is csak folyamatos tanulás mellett követhető, így a mindennapi jelentős munkateher mellett sok CEO, CFO, főkönyvelő, gazdasági vezető számára lehetetlenség mindent átlátni, érteni, pláne mindent implementálni. Az autóipart átszövi egyúttal a K+F tevékenység is, mégis, az ehhez kapcsolódó adókedvezményeket sokan nem ismerik. Az adójogi környezet Magyarországon kifejezetten kedvező, a K+F tevékenységekkel összefüggő költségeket több adónemben is érvényesíthetik, leírhatják az érintett cégek. Ráadásul a 2024-es évtől kezdődő fejlesztésekre azon cégek, akik nem tudják felhasználni adójukból a kedvezményt, pénzvisszatérítést is kérhetnek a NAV-tól.
Workshopunkon egy kis adóutazásra hívjuk az MAJOSZ tagságot a Niveus Consulting Group adószakértőinek segítségével, ahol végigjárjuk az adózás több területét, és segítünk átgondolni és feltárni az optimalizációs lehetőségeket. Egyúttal áttekintést adunk az új mesterséges intelligencia (MI) rendeletről. A rendelet kockázati alapú szabályozást vezet be az mesterséges intelligencia rendszerekre, ami bizonyos típusú MI-rendszerek használatát meg is tiltja, valamint a magas kockázatú MI-megoldásokra szigorú szabályokat vezet be.

Lehet-e vállalkozásunk cégstruktúráján, adózási formáján vagy a szerződéses konstrukciókon úgy változtatni, hogy az adóelőnnyel járjon?
Van-e olyan adóalap vagy adókedvezmény (például energiahatékonyági beruházáshoz vagy K+F-hez kapcsolódóan) amelyet még nem használtunk ki?
Amennyiben a cég a KIVA szerint adózik, előnyös lehet-e inkább a fentiek ismeretében a TAO választása?
Tudunk-e a munkavállalóinknak vagy üzleti partnereinknek olyan juttatásokat adni, amelyek kisebb adóteherrel járnak?
Tudjuk-e a cégautókat sokkal kisebb adóteher mellett biztosítani a munkavállalóinknak?
Mire jó a mesterséges intelligencia a vállalkozások életében?
Az MI Rendelet hatása a vállalkozások működésére.

Eseményünkre elsősorban azon cégvezetők, pénzügyi/gazdasági vezetők, főkönyvelők jelentkezését várjuk, akik szeretnék maximalizálni a céges adóelőnyöket, vagy kíváncsiak arra, hogy a cégüknél minden lehetőséget megragadnak-e arra, hogy még eredményesebben működjenek!
Időpont: 2024.11.05 kedd 10:00 – 13:30
Helyszín: Niveus Consulting Group irodája, 1037 Budapest, Montevideo u. 9. 2. emelet
Témagazda: Bagdi Lajos Partner, Adótanácsadás, Niveus Consulting Group
A részvétel ingyenes, de regisztrációhoz kötött. Kérjük jelentkezési szándékukat jelezzék az alábbi elérhetőségen:
Molnár Szilvia
üzletfejlesztési menedzser
molnar.szilvia@niveus.hu
06 30 9683960
A Niveus Consulting Group hírleveleire az alábbi linken iratkozhatnak fel: Kapcsolat – NIVEUS Consulting Group

techference
2024-12-03 - 2024-12-04

MAJOSZ Quality Club
2024-12-11 08:30 - 12:00
2024. december 11-én folytatódik a MAJOSZ Quality Club powered by TRIGO, melynek célja a szakmai párbeszéd, tapasztalatmegosztás és a vállalatokon átívelő kapcsolatépítés elősegítése.
Negyedik alkalmunk témája: 2024 összegzése és tanulságai, 2025-ös várakozások és prognózisok! Fókuszban a minőség!
Kerekasztalbeszélgetésünkre minden, a témában érintett minőségügyi szakembert, vezetőt szeretettel várunk. A programmal célunk a közvetlen tapasztalatcsere facilitálása.
A rendezvény szakmai moderátora: Szatmári-Jászi Eszter, a Robert Bosch Elektronika Kft. Group Leader of Customer Quality Engineers
Helyszín: Sunhill Bistro – SkyBar (1016 Budapest, Naphegy u. 67.)
Programterv:
08:30 – 09:00 Vendégvárás, regisztráció
09:00 – 09:05 Köszöntő – Dr. Nyirő József, MAJOSZ elnök
09:05 – 09:10 Köszöntő – Herbály Péter, TRIGO GROUP Global Resident Engineering Director; Continental Europe Sales Vice President
09:10 – 09:30 Témafelvezetés – Szatmári-Jászi Eszter, a Robert Bosch Elektronika Kft. Group Leader of Customer Quality Engineers
09:30 – 12:00 Szakmai beszélgetés, megoldási javaslatok
Részvételi díj: 15.000 Ft + áfa/fő
(a létszám korlátozott)
Regisztráció

Évnyitó Rendezvény
2025-01-17 14:30 - 16:30
Évnyitó Rendezvényünkön is töretlenül a Járműipar aktuális helyzetére fókuszálunk!

Mélyen tisztelt meghívásunkat elfogadva köreinkbe várjuk
Szabados Richárd NGM KKV fejlesztésért és technológiáért felelős Államtitkár urat, valamint
Horváth Viktor Energiaügyi Minisztérium energiaátmenetért felelős Helyettes Államtitkár urat is.

(!) Kiemelt Vendégeink előadásait követően lehetőségég nyílik az esemény keretein belül a Járműipar jelenlegi és jövőbeli helyzetével kapcsolatos kérdések hangoztatására.
Helyszín: Millennium Kávéház és Étterem (1146 Budapest, Olof Palme stny. 1.)
Programterv:
14:30 – 15:00 Vendégvárás, regisztráció
15:00 – 15:05 Köszöntő – Dr. Nyirő József, MAJOSZ elnök
15:05 – 15:30 Előadás – Szabados Richárd, NGM KKV fejlesztésért és technológiáért felelős államtitkár
15:30 – 15:55 Előadás – Horváth Viktor – Energiaügyi Minisztérium energiaátmenetért felelős helyettes államtitkár
15:55 – 16:30 – Járműipari helyzet a tagvállalatok szemszögéből, szakmai beszélgetés, megoldási javaslatok
16:30 – Kötetlen beszélgetés
A rendezvényen való részvétel díj: 20.000 Ft + ÁFA / Fő
Jelentkezési határidő: 2025. január 10. 16:00 óra
A jelentkezés a részvétel lehetőségének igénylését jelenti, szeretettel várjuk, számítunk minden Kedves Regisztrált megjelenésére.
Amennyiben esetlegesen, előre láthatóan mégsem tud részt venni eseményünkön, a majosz@majosz.hu (központi) e-mail címre történő jelzéssel a rögzített adatok módosítása/törlése kérhető (2025. január 14.-ig).
Ezúton szeretnénk tájékoztatni, hogy a nem érvényesített regisztráció is teljes értékű jelenlétnek felel meg és a fent említett költséggel automatikusan számlaigényt generál. Megértésüket előre is köszönjük szépen!
REGISZTRÁCIÓ

MAJOSZ Quality Club powered by TRIGO
2025-02-26 09:00 - 13:00
2025 február 26-án folytatódik a MAJOSZ Quality Club powered by TRIGO, melynek célja a szakmai párbeszéd, tapasztalatmegosztás és a vállalatokon átívelő kapcsolatépítés elősegítése.
Idei első alkalmunk témája: Stop & Go – amikor a gondosan megtervezett gyártási terv felborul!
Ez alkalommal is Stratégiai Partnerünkkel közösen minden, a témában érintett minőségügyi szakembert, vezetőt szeretettel várunk.
A programmal célunk a közvetlen tapasztalatcsere facilitálása.
A rendezvény szakmai moderátora: Szatmári-Jászi Eszter, a Robert Bosch Elektronika Kft. Group Leader of Customer Quality Engineers
Helyszín: Sunhill Bistro – SkyBar (1016 Budapest, Naphegy u. 67.)
Programterv:
08:30 – 09:00 Vendégvárás, regisztráció
09:00 – 09:05 Köszöntő – Dr. Nyirő József, MAJOSZ elnök
09:05 – 09:10 Köszöntő – Herbály Péter, TRIGO GROUP Global Resident Engineering Director; Continental Europe Sales Vice President
09:10 – 09:30 Témafelvezetés – Szatmári-Jászi Eszter, a Robert Bosch Elektronika Kft. Group Leader of Customer Quality Engineers
09:30 – 12:00 Szakmai beszélgetés, megoldási javaslatok
MAJOSZ Tagság (50% kedvezmény) részvételi díj: 30.000 Ft +ÁFA /fő
– MAJOSZ Tagság nélkül részvételi díj: 60.000 Ft +ÁFA /fő
–Az éves (4 alkalmat jelentő ) részvételi díj: 80.000 Ft + ÁFA/fő (MAJOSZ Tagság esetén)
Jelentkezési határidő: 2025. február 23. 16:00 óra
A jelentkezés a részvétel lehetőségének igénylését jelenti, szeretettel várjuk, számítunk minden Kedves Regisztrált megjelenésére.
Amennyiben esetlegesen, előre láthatóan mégsem tud részt venni eseményünkön, a majosz@majosz.hu (központi) e-mail címre történő jelzéssel a rögzített adatok módosítása/törlése kérhető (2025. február 24.-ig).
REGISZTRÁCIÓ

MAJOSZ MEETUP
2025-04-11 09:00 - 19:00
2025. április 11-én ismét megrendezésre kerül immár 3. alkalommal a MAJOSZ MEETUP konferenciánk Debrecenben, a Lovarda kulturális és rendezvényközpontban.
Szeretettel várjuk tagvállalatainkat és partnereinket kiállítóként rendezvényünkre, ahol aktuális és jövőbemutató témákat dolgozunk fel, megvitatjuk a járműipar helyzetét és kielemezzük az alternatív hajtások kínálta lehetőségeket. Az új piaci kihívásokra tekintettel a MAJOSZ kiemelt figyelmet fordít az innováció, digitalizáció, automatizáció és egyéb hozzáadott értéket teremtő területekre is. Bízunk abban, hogy ezekhez a területekhez kapcsolódó fórumaink lehetőséget biztosítanak majd a közös gondolkodásra, kreatív, illetve szemléletformáló megoldások keresésére és a közös cselekvésre is.
A rendezvény helyszín egyedülálló kialakításának köszönhetőn a kiállítónk egy térben kapnak helyet a konferenciával.
További részletekkel kapcsolatban tekintsék meg csatolt
Marketing ajánlatunkat. és tavalyi konferenciánk összefoglalóját
Kérdések, kiállítási szándék esetén keressenek bizalommal:
Pető Tamás
peto.tamas@majosz.hu
+36 70 386 4114

VI. GreenTech Zöld Energia és Fenntarthatóság Szakkiállítás, Konferencia
2025-05-22
2025. május 22-23.
ZalaZONE Járműipari Tesztpálya
A GreenTech mára – partnereink visszajelzései alapján alapján – a zöld szakmai rendezvények egyik vezető hazai eseményévé vált.
A rendezvényen évről-évre jelen vannak a kapcsolódó iparágak elismert vállalatainak, intézményeinek vezetői és szakértői, szakmai szervezetek, szövetségek képviselői, kormányzati és önkormányzati vezetők és szakértők.

Tisztújító közgyűlés
2025-05-28 08:00 - 12:30 | Millennium Kávéház és Étterem, 1146, Budapest, Olof Palme sétány 1., Budapest, 1146, Magyarország
Tisztelt Tagvállaltunk Képviselője!

Szeretettel meghívjuk Önt a 2025. május 28-án megrendezésre kerülő MAJOSZ KÖZGYŰLÉSRE, valamint a TÁMOGATÁSI LEHETŐSÉGEK – PÉNZÜGYI HELYZET – KÜLGAZDASÁG című szakmai fórumra, ahol a szektor aktuális kihívásait és lehetőségeit járjuk körül.
Programterv:
8:00-08:40 Regisztráció, vendégek fogadása, reggeli lehetőség (határozatképesség megállapítása,ismételt közgyűlés kihirdetése 10:15-ra, ha szükséges)
08:50-09:00 Dr. Nyirő József, MAJOSZ elnök megnyitója
09:00-09:20 Hunyadi László, Nemzetgazdasági Minisztérium helyettes államtitkár előadása
09:20-09:40 Virág Barnabás, Magyar Nemzeti Bank alelnök előadása
09:40-10:00 Jenei Gábor, HEPA Magyar Exportfejlesztési Ügynökség vezérigazgató előadása
10:00-10:15 Szünet, Közgyűlés előkészítése
10:15-12:00 Közgyűlés
12:00-12:30 Kötetlen beszélgetés
REGISZTRÁCIÓ
FONTOS!
Részvételi szándékukat illetően várjuk visszajelzésüket 2025. május 23. 12 óráig a regisztrációs linken. Az esemény létszámkorlátja miatt egy tagvállalattól 1 fő vendéget tudunk fogadni. Amennyiben a jelentkezést követően mégsem tud személyesen részt venni, kérjük, legkésőbb 2025.05.23-ig írásban értesítsen minket.
Kérem hozza magával a kitöltött részvételi lapot, amennyiben Ön MAJOSZ kapcsolattartóként vesz részt a közgyűlésen, de a cég képviseletére nem jogosult, szíveskedjen a MEGHATALMAZÁST a cég képviseletére jogosult személy által kitöltve és aláírva magával hozni a Közgyűlésre.
Helyszín: Millennium Kávéház és Étterem, 1146 Budapest, Olof Palme stny. 1.
Őszintén bízunk abban, hogy meghívásunkat el tudja fogadni, és vendégül láthatjuk Önt.

377369v1 – MAJOSZ alapszabály 20250505
430484v1 – MAJOSZ_MEGHÍVÓ_Közgyűlés_2025
Alapszabály módosítások jegyzéke_20250505
Meghatalmazás_2025
Részvételi lap_2025
Üdvözlettel,
DR. NYIRŐ JÓZSEF
elnök

Járműipari Konferencia
2025-10-02 - 2025-10-03 | ZalaZone konferenciaközpont, ZalaZone tér 1., Zalaegerszeg, 8900, Magyarország
Idén 2025.10.02-03.-án a Magyar Járműalkatrészgyártók Országos Szövetsége várja vendégeit Járműipari Konferenciáján Zalaegerszegen a ZalaZone Járműipari Tesztpályán. A konferencián, több száz járműipari szakértő gyűlik össze, hogy megvitassák a trendeket, az ipar 4.0 folyamatok irányait és a járműipari jövőjét érintő kérdéseket.
Az új piaci kihívásokra tekintettel a MAJOSZ kiemelt figyelmet fordít az innováció, digitalizáció és egyéb hozzáadott értéket teremtő területekre (például gyártás, értékesítés, marketing, márkaépítés) is, és bízunk abban, hogy ezekhez a területekhez kapcsolódó fórumaink lehetőséget biztosítanak majd a közös gondolkodásra, kreatív, illetve szemléletformáló megoldások keresésére és a közös cselekvésre is.
Szokásainkhoz híven idén is tagvállalataink számára 1 fő részvétele ingyenes a Konferencia napjára
Őszintén bízunk abban, hogy Ön is velünk tart és vendégül láthatjuk Zalaegerszegen, a járműipari tesztpálya konferenciaközpontjában tartott eseményünkön.
Ne maradjon le! Részletek: Hamarosan!
